Meristem

Méristem nyaéta jaringan dina pepelakan anu sél panyusunna boga sipat embrional, hartina sanggup terus-terusan ngabeulah diri pikeun nambahan jumlah sél awak. Syamsuri, Istamar. Biologi Jilid II Untuk SMA Kelas XI Semester 1. Jakarta: Erlangga. Kaca 35 Sél méristem biasana sél ngora sarta can ngalaman diferensiasi sarta spesialisasi. Ciri-ciri sel meritem nyaéta pipindingna ipis, loba ngandung protoplasma, vakuolana lueutik, inti gedé, sarta plastidana can asak. Wangun méristem biasana ka sagala arah, upamana saperti kubus. Dina mimiti perkacambahan, kabéh sél ngalakonan aktivitas pembelahan. Tapi dina pertumbuhan sarta kamekaran saterusna, pembelahan sél ngan lumangsung dina jaringan husus tumbuhan anu disebut jaringan méristem. Jati, Wijaya. 2007. Aktif Biologi. Jakarta: Ganeca exact. Kaca 23 Jaringan kasebut boga sipat méristematis (embrionik), nyaéta sajumplukan sél anu aktip ngalakonan pembelahan sacara mitosis. Nurutkeun tempatna, jaringan meristem dibédakeun jadi jaringan meristem apikal, meristem lateral, sarta meristem interkalar.

Meristem apikal
Meristem apikal (meristem tungtung) mangrupa meristem anu ayana dina tungtung watang sarta tungtung akar. Panalungtikan ngeunaan meristem apikal geus dipigawé saprak taun 1759 ku Wolff anu nyimpulkeun yén daun sarta jaringan kakara dijieun dina titik tuwuh anu perenahna dina bagian tungtung watang. Pameulahan sél-sél méristem apikal ngabalukarkeun watang sarta akar jadi manjangan.
Meristem lateral
Meristem lateral (meristem sabeulah) mangrupa méristem anu perenahna sajajar kalayan permukaan organ tempat jaringan ieu kapanggih. Méristem lateral bisa mangrupa kambium pembuluh sarta kambium gabus. Pameulahan méristem lateral ngabalukarkeun akar jadi gedé sarta watang pepelakanna jadi gedé. Kamekaran anu dihasilkeun ku beulahna meristem lateral dipikawanoh minangka kamekaran sékunder sarta jaringan anu dijieun disebut jaringan sékunder. 
Meristem interkalar 
Meristem interkalar (meristem anatara) mangrupa turunan méristem apikal anu aya di antara jaringan déwasa, contona dina puhu ruas watang tutuwuhan Graminae (jujukutan). Kamekaran sél anu dipigawé ku meristem interkalar ngabalukarkeun mecenghulna kembang.
Rujukan

Kategori:Fisiologi pepelakan
Kategori:Anatomi pepelakan
Kategori:Jaringan